11/09/2009 | Administración LocalMunicipal
Santiago de Compostela
Aprobación das bases reguladoras e convocatoria para a concesión por parte do Consorcio da Cidade de Santiago de Compostela de subvencións para o mantemento da envolvente exterior e elementos comúns interiores dos edificios da Cidade Histórica de Santiago de Compostela

A Xunta de Goberno Local, na sesión que tivo lugar o día 14 de xullo de 2009 acordou aprobar as bases reguladoras e a convocatoria para a concesión por parte do Consorcio da Cidade de Santiago de Compostela de subvencións para o mantemento da envolvente exterior e elementos comúns interiores dos edificios da Cidade Histórica de Santiago de Compostela, cuxo contido íntregro é o seguinte: As presentes bases teñen por obxecto a regulación dos criterios e requisitos para a concesión de axudas, polo procedemento de concorrencia competitiva, con cargo aos orzamentos do Consorcio de Santiago, destinadas ao mantemento ordinario dos edificios da cidade histórica. Os edificios deberán cumprir os seguintes requisitos que deseguido se expoñen. - Localizarse no ámbito do Plan Especial de Protección e Rehabilitación da Cidade Histórica (PE.1). - Contar con máis de 5 anos de antigüidade -Que o edificio teña destinado ao uso de vivenda, como mínimo, os 2/3 da súa superficie útil, excluidas a planta baixa e plantas soto. - Reunir as seguintes condicións, relativas á seguridade, estabilidade, estanquidade e funcionamento das súas instalacións, debidamente acreditadas mediante o correspondente informe técnico: a) Seguridade, estabilidade e consolidación estruturais, de xeito que non se produzan no edificio ou partes do mesmo danos que teñan a súa orixe ou afecten á cimentación, aos soportes, ás vigas, aos forxados, aos muros de carga ou outros elementos estruturais e que comprometan directamente a resistencia mecánica e a estabilidade do edificio b) Seguridade e estabilidade dos seus elementos constructivos cuxo deficiente estado supoña un risco para a seguridade das persoas, tales como chemineas, antenas, barandas, falsos teitos, cornixas, aplacados e elementos ornamentais ou de acabado, en particular, se poden cair á vía pública. c) Estanquidade fronte á auga, evitando filtracións a través da fachada, cuberta ou do terreo, en particular se estas afectan á habitabilidade ou uso do edificio ou poidan ser causa de falta de seguridade descrita nos dous primeiros apartados. d) Correcto funcionamento das redes xerais de electricidade, auga e saneamento, de forma que non se produzan fugas que afecten á habitabilidade ou uso do edificio ou poidan ser causa da falta de seguridade descrita nos dous primeiros apartados. - Obras de mantemento da envolvente exterior do edificio e elementos comúns interiores. Se entende por obras de mantemento as actuacións de conservación, obras de interese arquitectónico e obras de interese arquitectónico extraordinario, tal como se definen nos artigos 56, 33 e 34 do PE.1, e sempre que veñan recollidas no correspondente plan de mantemento e no proxecto técnico de obras. - Honorarios pola dirección facultativa das obras de mantemento. - Honorarios profesionais pola redacción dos informes sobre o estado de conservación dos edificios (ICE) e dos plans de mantemento, cuxo contido mínimo se recolle nos anexos II e III. a) Só se subvencionarán os ICE que dispoñan de ditame favorable. b) En ningún caso, se concederán as subvencións para o mantemento dos edificios previstas nestas bases, sen que dispoñan de ICE con ditame favorable e do correspondente plan de mantemento a doce anos. c) As subvencións dos honorarios correspondentes á redacción dos plans de mantemento están condicionadas a que as actas dos ICE sexan favorables. d) Terán preferencia as subvencións destinadas ao pagamento dos honorarios profesionais pola redacción dos ICE sobre as destinadas aos plans de mantemento, e estas sobre as destinadas ás obras de mantemento. e) As obras deberán de contar, en todo caso, coa preceptiva licencia urbanística. - Para a redacción de informes ICE: 384 euros, máis o IVE correspondente. - Para a redacción de plans de mantemento: o resultado de multiplicar a superficie construida do edificio en metros cadrados por 2,15 euros, máis o IVE correspondente. - Para a dirección facultativa das obras: o resultado de multiplicar o orzamento de execución material que figure no proxecto técnico por 0,03, máis o IVE correspondente. O que resulte de aplicar os prezos de referencia de mantemento, definidos polo Consorcio de Santiago, e que figuran no Anexo IV, ás obras previstas polo plan de mantemento para o ano que corre. O orzamento máximo subvencionable das obras de mantemento dos elementos comúns interiores non poderá superar o 10% do custo das obras de mantemento dos elementos da envolvente exterior do edificio. O 50% do orzamento subvencionable. Poderán ser beneficiarios das axudas as persoas físicas ou xurídicas que teñan a condición de propietarias ou usufructuarias dos edificios, así como as comunidades de propietarios dos edificios en réxime de propiedade horizontal e os titulares dun dereito de arrendamento sobre todo ou parte do edificio para a que se solicite a subvención, sempre que conte coa autorización do propietario O crédito orzamentario é de 200.000,00 euros, consignados na partida 09.432.780.00 dos orzamentos do Consorcio. A concesión das subvencións farase de acordo co seguinte baremo: a) Subvencións dos honorarios profesionais pola redacción dos informes sobre o estado de conservación dos edificios (ICE) e plans de mantemento: terán preferencia as solicitudes por estricta orde de entrada no rexistro. b) Subvencións das obras de mantemento, incluidas as correspondentes aos honorarios por dirección facultativa das obras: - Superficie en metros cadrados de carpinterías exteriores de madeira (galerías, ventás e portas) ata un máximo de 20 puntos. - Obras de rehabilitación realizadas no edificio nos últimos dez anos, dando preferencia aos solicitantes que acrediten a súa execución sen axudas públicas, ata 20 puntos. - Nivel de catalogación do edificio, ata 20 puntos. - Nivel de ocupación do edificio, ata 20 puntos. - Actuacións sobre elementos singulares catalogados, ata 20 puntos. Estará composto por dous técnicos do Consorcio de Santiago e dous técnicos da Oficina da Cidade Histórica e Rehabilitación (OCiHR). A concesión das subvencións tramitarase pola Oficina da Cidade Histórica e Rehabilitación (OCiHR), en réxime de concurrencia competitiva, de acordo co seguinte procedemento: 1. FORMALIZACIÓN DAS SOLICITUDES. - Lugar de presentación das solicitudes: no rexistro xeral do Concello de Santiago ou no rexistro do Consorcio, así como nos rexistros e oficinas aos que se refire o artigo 38.4 da Lei 30/1992, de 26 de novembro, de Réxime xurídico das administacións públicas e do procedemento administrativo común. - Prazo de presentación: dous meses contados a partir do día seguinte á publicación das presentes bases no Boletín Oficial da Provincia. - Documentación a achegar. Común: *Solicitudes de axudas formalizadas nos formularios que figuran no Anexo I *Documentación identificativa do solicitante ou da persoa que a represente e documentación acreditativa da representación que ostenta. *Documentación acreditativa da titularidade do edificio, contrato de arrendamento ou título de uso. * Declaración responsable de estar ao corrente de todas as obrigas tributarias e coa Seguridade Social. * ICE con ditame favorable, redactado e asinado por técnico competente e visado polo colexio profesional correspondente ou xustificante do seu encargo a profesional competente para a súa redacción. * Plan de mantemento do edificio ou xustificante do seu encargo a profesional competente para a súa redacción. Ademais da documentación anterior a seguinte: * Proxecto técnico de obras, no que figure o orzamento das obras previstas para o ano en curso polo plan de mantemento ou xustificante do seu encargo a profesional competente para a súa redacción. * Cando o solicitante sexa a comunidade de propietarios ou algún deles: autorización de todos os copropietarios para a realización das obras. * Certificados de empadroamento, acreditativos da ocupación do edificio, cando se alegue esta circunstancia. A OCiHR poderá requirir dos solicitantes outra documentación complementaria para acreditar o cumplimento das condicións necesarias para a obtención das subvencións. - Subsanación de defectos: se se observasen defectos na solicitude ou na documentación presentada, concederase un prazo máximo de dez días desde a súa notificación, para a subsanación. Cando non se tivera presentado o informe sobre o estado de conservación do edificio ou o plan de mantemento, concederase un prazo adicional de 4 meses para a súa presentación, contados a partir da data de remate de presentación de solicitudes. A non presentación desta documentación no prazo indicado poderá motivar a denegación da subvención.2. REVISIÓN DAS SOLICITUDES. Recibidas as solicitudes coa documentación completa, a OCiHR verificará o cumprimento das condicións establecidas por estas bases para adquirir a condición de beneficiario de cada unha das liñas de subvención, formulándose proposta de resolución denegatoria, previo trámite de audiencia de dez días, cando o solicitante non reuna as condicións. En primeiro lugar, remitiranse ao órgano colexiado de avaliación todas as solicitudes de subvención de honorarios pola redacción dos informes sobre o estado de conservación dos edificios e polos plans de mantemento, que cumpran as condicións previstas nestas bases. As solicitudes de subvención para obras de mantemento dos edificios non se remitirán ao órgano colexiado de avaliación ata que non conten cos correspondentes plans de mantemento e proxectos técnicos de obras previstos no punto anterior.3. AVALIACIÓN DAS SOLICITUDES. O órgano colexiado procederá a valorar as solicitudes de cada tiña de subvencións, que Ile sexan enviadas pola OCiHR, de acordo cos criterios establecidos, emitindo os correspondentes informes, nos que se concreten os resultados das avaliacións efectuadas. Se a contía estimada das subvencións fose notoriamente inferior á cantidade orzamentada que figura na base 8a, o órgano colexiado limitarase a facer constar esta circunstancia na acta correspondente, sen realizar a avaliación.4. PROPOSTA DE RESOLUCIÓN. Á vista do informe do órgano de avaliación, a OCiHR formulará proposta de resolución, para cada unha das liñas de subvención, debidamente motivada, que será notificada aos solicitantes que fosen propostos como beneficiarios, para que no prazo de dez días manifesten a súa aceptación. Cando o órgano de avaliación faga constar no correspondente informe que a cantidade orzamentada e superior a contía das subvencións solicitadas, non será necesario facer propostas de resolución conxuntas de todas as solicitudes, podendo facerse propostas soltas, para aquelas solicitudes que conten con todos os requisitos esixidos por estas bases.5. RESOLUCIÓN. O órgano competente para a resolución do procedemento será a Xunta de Goberno Local. A resolución, ademáis de designar a relación de solicitantes aos que se lles conceden as subvencións, fará constar, de ser o caso, de xeito expreso, a desestimación do resto das solicitudes. No suposto previsto no último parágrafo do apartado anterior, poderán resolverse as solicitudes de subvención individualizadamente, a proposta da OCiHR. O prazo máximo para resolver e notificar a resolución do procedemento será de 6 meses, contados a partir da publicación das presentes bases e convocatoria. Transcorrido este prazo sen que se notificase a resolución, os interesados están lexitimados para entender desestimada por silenzo administrativo a solicitude de concesión de subvención. Os informes sobre o estado de conservación dos edificios e os plans de mantemento deberán presentarse no prazo máximo de 6 meses contados a partir da finalización do prazo de presentación de solicitudes. As obras deberán estar finalizadas no prazo máximo de 6 meses, contados a partir da data de inicio das mesmas, debendo comunicar á OCiHR o seu inicio e remate. O citado prazo poderá ampliarse por causas xustificadas, previa solicitude do interesado, ata un máximo de 3 meses. O incumprimento do prazo de execución das obras poderá determinar a parda da subvención. O gasto xustificarase mediante as certificacións ou facturas correspondentes ás obras subvencionadas, que deberán presentarse no prazo de quince días contados a partir do seu remate. As subvencións pagaranse polo Consorcio, previa aprobación do pagamento pola súa Comisión Executiva, a proposta da Xunta de Goberno Local. Con carácter previo ao pagamento, as persoas beneficiarias deberán presentar certificado de estar ao corrente dos pagamentos á Seguridade Social, Facenda (Axencia Estatal da Administración Tributaria e Xunta de Galicia) e Concello. - Non executar as obras subvencionadas nos prazos máximos indicados. - A incorrecta execución técnica das obras. - A comisión de infraccións urbanísticas nas obras obxecto de subvención. - A falta de xustificación do gasto, no xeito esixido por estas bases. Estas subvencións son incompatibles con calquera outras axudas concedidas aos beneficiarios polo Concello ou o Consorcio de Santiago, para a mesma finalidade. En ningún caso as subvencións concorrentes poderán ser na súa contía global superiores ao custo das obras subvencionadas. A contía destas subvencións poderá ser minoradas por esta causa. Santiago de Compostela, 10 de agosto de 2009 A concelleira delegadada de Rehabilitación e Cidade Histórica Asdo.: Olga Pedreira Ferreño